236 Dr: SCHAFARZIK FERENC 
Lasos felülbirálásával igen tisztelt tagtársunk és érdemes I. titkárunk 
Papp KÁROLY dr. jelölte volt ki. Így történt, hogy Nagysármáson 627 mé- 
terig, majd Kissármáson a Bolygóréten 302 m-ig, azután ismét Nagy- 
sármáson, egyik mellékvölgyben 485795 m-ig hajtottak le kálisóra fúráso- 
kat, de sajnosan eredménytelenül, mert a három első fúrást technikai 
okokból és fúrási balesetekből kifolyólag még a kellő mélységek elérése 
előtt be kellett szüntetni. A harmadik fúrás közelében telepített III. 
A) jelű negyedik fúrással ez idő szerint pedig már 580 m mélységet 
értek el, de ezzel a fúrás befejezve még nincsen, mivel ezen a ponton 
legalább 800—1000 m-ig akarnak lejutni. A Mezőségen való mély fúrás- 
nak ugyanis sok akadálya van, mert a mezőségi rétegcsoport lágy, 
gyúrható, szappanosan síkos, könnyen összenyomódó  agyagrétegein, 
majd ismét váratlanul egy-egy közbetelepedett éles homokból, vagy 
homokkőből álló kemény padon át függőleges irányban lejutni, 
a fúróeszközök gyors kopása és a fúrólyuk gyakori elferdülése miatt 
majdnem lehetetlen. Ezen fúrások mélyesztése közben esett meg, hogy 
Kissármáson a II. számú furólyukból már 120 méterben erős, 
lejebb azután még jobban növekedő gázmennyisé- 
gekre akadtak, amelyeknek rohamos feltódulása 302 m mélységben 
minden további lehatolást meghiúsított. Amikor erre a fúrót a 279 mm 
átmérőjű csőből kihúzták, mindenkinek ámulatára egyre tartott a 
bőséges gázömlés. Kezdetben rövidesen elmuló természetűnek gon- 
dolták, de a csodálkozás nőttön nőtt, mikor a gázkút heteken, sőt hó- 
napokon keresztül változatlan erővel naponta nem keve- 
sebb, mint 900000 köbméter metán gázt szolgáltatott, 
ami körülbelül 120000 lóerőnek felel meg. Ekkor komolyan 
vették a dolgot s a m. kir. pénzügyminisztérium örök áron meg is 
vette azt a telket, amelyen a fúrás eszközöltetett. Sőt az elmult 
év őszén a magyar törvényhozás állami monopóliummá 
tette nemcsak az országban még felkutatandó kálisót és petroleumot, 
hanem egyúttal a földigázt is. Időközben a m. kir. pénzügyminiszté- 
rium egy műszaki bizottságot küldött ki Amerikába a 
földigáz felhasználásának tanulmányozása végett. 
Pensylvániában ugyanis az ottani gázkutak már évtizedek óta adják a 
gázt, melyet a csövekben száz meg száz kilométerre elvezetve, külön- 
böző ipari és háztartási célokra használnak föl. E bizottság jelentése és 
különösen HERRMANN MIXgsA úr, selmeci bányászati főiskolai 
tanárnak a magyar bányászati és kohászati társulat ez idei köz- 
gyűlésén tartott előadása kimerítően tájékoztatta a  szakközönséget 
a metángáz miként való felhasználhatóságáról.! A kincstár azonban 
1 V. ö. HERRMANN MIKSA : A földgáz termelése, vezetése és értékesítése. Magy. 
Mérnök- és Építész-Egylet Közlönye 1911. évfolyam 6—7. sz. 
